section_heading: Opis
paragraph_text: Kula-sat ili Leroj je slobodnostojeća kula jugozapadno od župne crkve u Supetru. Skarpa u podanku kule odijeljena je oblim razdijelnim vijencem od korpusa, a završava ravnom terasom za zvona s ugaonim piramidama. Na zapadnom pročelju je okrugli sat s rimskim brojevima, u uglovima dekoriran cvjetnim reljefom. Kula-sat sagrađena u 18. st. čini jedinstvenu urbanističku cjelinu sa župnom crkvom i zvonikom.